Philippe Ariès
Store norske leksikon,Historie,Historievitenskap,Historikere
Philippe Ariès var en fransk historiker. Han var en ledende representant for den retningen i moderne fransk historieforskning som kalles mentalitetshistorie, og som beskriver kollektive livsoppfatninger i tidligere tider.
Bibliografi Ariès' interesse for demografi resulterte i hovedverket Histoire des populations françaises et de leurs attitudes devant la vie depuis le XVIII siècle (1948). I L'Enfant et la vie familiale sous l'ancien regime (1960) hevdet han at barndommen ikke eksisterte i middelalderen, men ble «oppfunnet» på 1600- og 1700-tallet. I Images de l'Homme devant la mort (1983) viser han hvordan synet på døden forandret seg ved overgangen til 1900-tallet. Hans forskning har hatt betydning for den franske filosofen Michel Foucault. Les mer i Store norske leksikon Annales-skolen Frankrikes historie Eksterne lenker Philippe Ariès: Døden i vesten: eit historisk oversyn frå mellomalderen til vår tid , norsk oversettelse ved Tove Bakke - fritt tilgjengelig hos Nasjonalbiblioteket  Philippe Ariès: Barndommens historie , norsk oversettelse ved Kjell Olaf Jensen - fritt tilgjengelig hos Nasjonalbiblioteket